<classify> OFISI ya Naibu Msajili wa Vyama vya Siasa Zanzibar imesema haitakivumilia chama cha siasa kinachokiuka sheria za nchi na kutumia dini na ukabila katika kufi kisha malengo yake ya kisiasa.Naibu Msajili wa Vyama vya Siasa Zanzibar, Mohamed Ali Ahmed alisema hayo wakati akitoa taarifa ya Ofisi ya Msajili kuhusiana na baadhi ya matukio ya vitendo vya kuhatarisha amani vinavyofanywa na wanachama na viongozi wa chama cha ACT-Wazalendo. Ahmed alisema matukio yoyote ya chama cha siasa yatakayohatarisha amani na utulivu wa nchi wahusika watachukuliwa hatua za kisheria. Alisema sheria ya usajili wa vyama vya siasa inapiga marufuku matumizi ya dini au misingi ya ukabila katika harakati za kisiasa.Katika siku za hivi karibuni tumebaini matukio yanayokiuka sheria za vyama vya siasa na kuhatarisha amani na utulivu uliopo ambapo tunawataka wahusika kuacha mara moja vitendo hivyo, alisema.Akifafanua zaidi, alisema kitendo cha kuhama chama sio kigeni ambapo viongozi mbali mbali wa Chama Cha Mapinduzi CCM wamefanya hivyo kuingia vyama vingine katika mazingira ya amani. Alisema matukio yanayojitokeza sasa ikiwemo jazba za kisiasa za kushusha bendera yanaweza kuhatarisha amani na utulivu ambao umekuwepo kwa muda mrefu. Aliwaomba viongozi wa dini kuwaasa waumini wao kutotumia imani zao kisiasa na kujinufaisha binafsi.Matukio yanayofanyika sasa yaliyotawaliwa na jazba za kisiasa na kuteremsha bendera za vyama yanaweza kuibua vurugu za kisiasa na kusababisha mapambano na umwagikaji wa damu, alisema. Baada ya aliyekuwa Katibu Mkuu wa CUF, Maalim Seif Sharif Hamad kukihama Chama cha Wananchi CUF na kujiunga na ACT-Wazalendo yamekuwepo matukio ya kushushwa kwa bendera na matawi ya CUF kugeuzwa Ofisi za ACT-Wazalendo Unguja na Pemba.  <topic>: KITAIFA 